Digitalizarea sistemului judiciar. Pe viitor, ai putea participa la toate procesele prin videoconferință.
Pe viitor, ai putea participa prin videoconferinţă la toate procesele. Ministerul Justiţiei alocă 38 de milioane de lei pentru digitalizarea sistemului. Cu aceşti bani, instanţele vor cumpăra sisteme de videoconferinţă şi echipamente.
Procesele se mută în sufragerie! Ministerul Justiției dă 38 de milioane pe sisteme de videoconferință. Tribunalul București este prima instanță din țară care duce ședințe de judecată pe Internet, cu ocazia epidemiei.Ai proces, primești un cod cu care intri în videoconferință. Și în vreme ce unii spun că statul cheltuie inutil atâția bani, există judecători pe care altceva îi nemulțumește.Roxana Dan, judecător: Nimeni nu vrea să renunţe la oralitate. Ar fi fadă justiţia fără pledoarii.Fadă, dar și periculoasă. Fără echipament bun de protecție împotriva hackerilor, procesele riscă să devină bătaie de joc. Au pățit-o ditamai americanii.O ședință de judecată din Florida, ținută pe Zoom, a fost întreruptă de filme pentru adulți. În acel proces era judecat adolescentul de 17 ani acuzat că a spart conturile de Twitter ale unor celebrități, în numele cărora a cerut bitcoin de la sute de americani.